1138 L. Radlkofer. — Sapindaceae. 



lanceolatis acutis, rarius obtusiusculis, tomentosus, intus saepius glabriusculus. Petala 5, 

 infra discum inserta, calyce breviora, intus supra unguem squama cum laminae ovatae 

 marginibus connata aucta, inde infundibuliformia, glabriuscula, squama vero mar- 

 gine deflexo barbata intusque villosa. Discus regularis, calycis fundum vestiens, basi 

 circumcirciter sulco exaratus et inde quasi duplex, lychnuchum aemulans: inferior 

 pateriformis, centro in stipitem brevem patera minore scyphoidea — i. e. disco su- 

 periore — coronatum assurgens, uterque margine tenui undulato instructus, glaber. 

 Stamina 10 — 12, intra disci marginem superiorem inserta, floris (J denique exserta 

 (floris § breviora); filamenta filiformia, basi crassiora, in alabastro saepius genicu- 

 latim biplicata, inferne reflexa tomentosa, superne inflexa plerumque glabra; antherae 

 ovatae, introrsae, dorso supra basin emarginatam affixae, glabrae; pollinis granula de- 

 presse trigono-globosa, 3-porosa, majuscula. Germen (floris (J rudimentarium) ellipticum 

 vel oblongum, triquetrum, 3-loculare, in stylum germen subaequantem apice clavato 

 vel sulcato stigmatosum at'tenuatum, tomentosum. Gemmulae in loculis solitariae, axi 

 infra medium insertae, modice campylotropae, apotropae, erectae, dorso prope apicem 

 leviter rostellatae, rostello micropylen excipiente. Fructus capsularis, breviter 3-gono- 

 ellipsoideus, 3-locularis vel abortu 2 — 1-locularis, inter loculos tumidos longitudinaliter 

 sulcatus, inde :£ trilobato-coccatus, disco insidens, styli reliquiis apiculatus, ferrugineo- 

 tomentosus, tarde loculicide dehiscens, valvis septiferis infra medium axis ope connexis 

 sublignoso-crustaceis, pericarpio trabeculis vel fibris sclerenchymaticis ;^ crebris intus 

 puncta elevata efficientibus radiatim percurso, endocarpio inde ut et cellularum scleren- 

 chymaticarum coacervationibus granulato glabro fusco. Semina erecta, ellipsoidea, 

 ventre apice obtuse carinata, basi obtusa, infra medium hilo suborbiculari notata, medio 

 dorsö (circa micropylen) longitudinaliter umbonato-impressa, testa drupaceo-crustacea, 

 tota Strato carnoso e cellulis cylindricis oleigeris aliis super alios erectis conflato (arillum 

 adnatum mentiente) tenui {L. reticulatus) vel crassiore cerino [L. cerospermus, grandi- 

 folius) obducta. Embryo transversus; cotyledones transversim superpositae, crassae, 

 semiellipsoideae, amylo et tannino foetae, carnosae, siccae subcorneo-induratae; radi- 

 cula hilo subopposita, ad medium seminis dorsum punctiformis. 



Frutices vel arbores ramis expansis, ramulis striatis sordide tomentellis, cortice 

 cellulis secretoriis instructo. Folia sparsa, abrupte pinnata, 3 — 8-juga, petiolata, ex- 

 stipulata; foliola opposita vel alterna, oblonga vel elliptica, deorsum decrescentia, bre- 

 viter petiolulata, in pluribus speciebus dentata, in aliis integerrima, chartacea vel 

 coriacea, pinnatinervia, nervo mediano in plurimis speciebus {L. grandifolio excepto) 

 supra ^ impresso, clathrato- et reticulato-venosa, glabriuscula, subtus glandulis parvis 

 in scutellum 4- (rarius 5 — 6-)cellulare terminatis (in L. grandifolio perraris) ornata, supra 

 nitida, subtus opaca et in 1 specie {L. papillosus) papulosa, staurenchymate e cellularum 

 angustarum tanninigerarum strato duplici, in L. grandifolio solo simplici exstructo, pneu- 

 matenchymate crystallis parce, in L. grandifolio vero densius et quidem per Stratum 

 staurenchymati proximum persito, venis praeter ultimas per totum diachyma trans- 

 missis, cellulis secretoriis nullis, epidermide e cellulis parvis ^ sinuatis margine punctatis 

 conflata non mucigera. Paniculae axillares vel in ramulis lateralibus terminales, sat 

 amplae, folia aequantes vel superantes, ramis thyrsoideis interrupte cymuligeris; cy- 

 mulae (cincinni vel dichasia in cincinnos abeuntia vel polychasia abbreviata et ipsa 

 cymuligera) sessiles vel breviter stipitatae, glomeruliformes, 4 — 7— oo-florae; bracteae 

 bracteolaeque e basi ovata subulatae, tomentellae; pedicelli breves, basi articulati, 

 florum fertilium elongati; alabastra globosa tomentosa. Flores expansi 4 — 8 mm lati. 

 Fructus 2 — 3 cm alti, 1,5 — 2,5 cm lati. 



Species 7, Africae tropicae occidentalis et orientalis incolae. 



Genus inter affinia africana (calyce Blighiae praedita) insigne disco duplici, nee non foliolorum 

 glandulis minutis subquadrato-lepidoideis; embryone transverso Aporrhizam appropinquat, petalis 

 infundibuliformibus Blighiam et Phialodiscum. 



